
Naslov: Spidvejski prvaki se z veseljem ozirajo nazaj
Napoved za voditelja:

12. septembra je bil stadion Matije Gubca spet poln, saj so na njem pripravili Veliko nagrado Krškega v spidveju, ki je predvsem zaradi našega Mateja Žagarja in njegovih zadnjih uspehov, privabila skoraj 11 tisoč obiskovalcev. Seveda je to precej manj, kot se jih je ob tem ovalu večkrat zbralo pred leti, ko je bil spidvej pri nas res zelo popularen. O tem in še o čem so spregovorili nekdanji državni prvaki, člani AMD Krško, ki so pred to dirko zbrali v starem mestnem jedru na prireditvi Nakupi pod zvezdami in obujali spomine.
H1: Spidvej nima več toliko ljubiteljev kot nekoč

H2: V Sloveniji imamo zgolj tri klube in tri dirkališča – Krško, Lendava, Ljubljana

H3: V AMD Krško se lahko pohvalijo, da so imeli precej državnih prvakov

T- Iz Krškega GORAN ROVAN /

X- Snemalec in montažer Miloš Šantek /

X- Arhiv Dokumentacija TVS /

Tole je le eden od posnetkov na stadionu Matije Gubca v Krškem, na katerem so se že vse od konca 50. let merili številni spidvejisti. Med njimi so bili zelo uspešni tudi domačini, ki so jih vedno bodrili številni navijači.
T- IVAN MOLAN /
»Moram reč, da pred 40., 45. al pa 50. ko sem začel, so bili spomini, vzdušje na spidvej dirkah nekaj čist posebnega kot danes. Polno ljudi, polno veselja, radosti, veselo je blo. Tudi zato ker ste zmagovali? A tudi, še posebno veselje je blo pri zmagah.«
Svoje, čeprav malo krajše spidvejske kariere, se rad spominja tudi Evald Babič, sicer sin legendarnega Krčana Franca Babiča.
T- EVALD BABIČ /
»Takrat je bolj volontersko, bolj ljubiteljsko. Danes je vse to v profesionalnih vodah in ker nima denarja uspet ne more v tem športu, ne.«
Z najdaljšo kariero v tem gladiatorskem športu pa se lahko pohvali Krešo Omerzel.
T- KREŠO OMERZEL /
»Danes je to garanje. Mi smo mel bolj hobi program, mi smo to ob delu še tekmoval in danes je to naporno. Bi se upal še vsest na motor? Ja, ni problema, 100%, tud delam na tem.«
Krešo namreč razmišlja, da bi spet tekmoval, tokrat med veterani spidveja seveda. Žal imamo v Sloveniji zdaj le še tri steze in klube, tekmovalcev pa je vsako leto manj.
T- FRANCI TOMAŽIČ /
X- velik poznavalec spidveja, avtor dveh knjig o tem športu /

»Priča smo zadnjih deset let nenehnega zmanjševanja števila dirkačev, tudi dirk, tekem, prizorišč katera so bila včasih polna gledalcev, danes pa žal nekaj deset, morda tudi nekaj sto z velikim zadovoljstvom organizatorja.«
Ljubitelji spidveja se zato bojijo, da si bodo matadorje na motorjih brez zavor lahko čez nekaj let ogledovali le še v knjigah in v Valvasorjevi knjižnici v Krškem, kjer imajo posebno zbirko posvečeno spidveju v Sloveniji, edino v tem delu Evrope.
